Suresh 147 Views
క్వాడ్రాంగులర్‌ క్రికెట్‌ సిరీస్‌
మాకే: ఆస్ట్రేలియాలో జరిగిన క్వాడ్రాంగులర్‌ క్రికెట్‌ సిరీస్‌ను భారత -ఎ జట్టు కైవసం చేసుకుంది.కాగా ఆస్ట్రేలియాతో ఆదివారం జరిగిన ఫైనల్‌లో భారత 56 పరుగుల తేడాతో విజయం సాధించి సిరీస్‌ను సొంతం చేసుకుంది.ఆద్యంతం ఆస్ట్రేలియాపై పై చేయి సాదించిన భారత కుర్రాళ్లు ఇటు బ్యాటింగ్‌లోను,అటు బౌలింగ్‌లోను సత్తా చాటారు.టాస్‌ గెలిచి మొదట బ్యాటింగ్‌ చేసిన భారత జట్టు నిర్ణీత ఓవర్లలో నాలుగు వికెట్లు కోల్పోయి 266 పరుగులు చేసింది.ఓపెనర్‌ కరణ్‌నాయర్‌ 1 ఆదిలో పెవిలియన్‌ చేరినప్పటికి,మరో ఓపెనర్‌ మన్‌దీప్‌ సింగ్‌ 108 బంతుల్లో 11 బౌండరీలతో 95 పరుగులు చేశాడు. అనంతరం ఐయ్యర్‌ 41 పరగులు, మనీష్‌ పాండే 61 పరుగులతో ఆకట్టుకున్నాడు.కాగా ఈ జోడీ మూడవ వికెట్‌కు 87 పరుగుల భాగస్వామ్యాన్ని నమోదు చేసింది.ఇక చివరలో కేదర్‌ జాదవ్‌ 25 పరుగులు చేసి నాటౌట్‌గా నిలువగా అక్షర్‌ పటేల్‌ 22 నాటౌట్‌ బాధ్యతా యుతంగా ఆడటంతో భారత గౌరవప్రదమైన స్కోరు చేసింది.కాగా ఆస్ట్రేలియా-ఎ బ్యాటింగ్‌కు దిగి 44.5 ఓవర్లలో 209 పరుగులకే పరిమితమై పరాజయం చెందింది. ఆసీస్‌ జట్టును భారత స్పిన్నర్‌ యుజువేందర్‌ చాహల్‌ చావు దెబ్బతీశాడు.చాహల్‌ 8.5 ఓవర్లలో 34 పరుగులిచ్చి నాలుగు కీలక వికెట్లను పడగొట్టాడు.అతనికి జతతా కులకర్ణి,నాయర్‌,అక్షర్‌లు ఒక్కొక్కరు రెండు వికెట్ల సాధించడంతో భారత ఘన విజయం సాధించింది.భారత ఆటగాడు మన్‌దీప్‌సింగ్‌కు మ్యాన్‌ ఆఫ్‌ ది మ్యాచ్‌ అవార్డు దక్కింది.